 หูฉลามไชน่าพัฒนาการเป็นอีกหนึ่งร้านหูฉลามเจ้าเก่าแก่ที่ยังคงรักษามาตรฐานทั้งในเรื่องของรสชาติและการต้อนรับและบริการอย่างดีเยี่ยมจนลูกค้ายังเนืองแน่นทุกวันจนมาถึงทุกวันนี้ วันนี้น้องชายพามาทานโหงวก้วยที่รสชาติกลมกล่อมผัดมาแห้งๆปรุงรสได้โดนใจมากมาที่นี่ห้ามพลาดเลย กั้งตัวใหญ่สดๆทอดกระเทียมก็หวานอร่อยแกะง่ายมาก ลิ้นเป็ดก็กรอบอร่อย กะหล่ำปลีทอดน้ำปลาโรยปลาเค็มสับกรอบๆเมนูธรรมดาก็เป็นอีกจานที่ประทับใจ ขาห่านตุ๋นพะโล้จนเข้าเนื้ออบบะหมี่ก็เปื่อยนุ่มอร่อย ร้านอยู่เลยฉั่วคิมเฮงมานิดเดียวริมถนนพัฒนาการเลย